Hegerberg: - Deilig å få på seg kjole
Spillerne kom ut av bussen smilende og ropende over å ha tatt sølv i EM. Smilene var tilbake hos fotballjentene etter finaletapet for Tyskland - og de aller fleste måtte kjøpe kjole til banketten. - Det er stort å ha sølvmedaljen rundt halsen, sier Ada Stolsmo Hegerberg til VG.På hotellet i Stockholm skal Norge feire utover kvelden til tross for finaletapet. Hegerberg synes det var deilig å få på seg noe annet enn treningsdress. - Det deilig å dresse seg litt opp, gå i kjole og føle seg litt feminin igjen. Det er Caroline Graham Hansen enig i. Hun måtte ut på shopping i den svenske hovedstaden. - Det er helt fantastisk. Vi hadde ikke tatt høyde for at vi skulle komme til finalen, så de fleste har vært ute og handlet nye kjoler. Så det var en fin anledning til å kjøpe seg noen nye klær.18-åringen gråt på Friends Arena i skuffelsen over nederlaget i sin første finale med kvinnelandslaget. - Nå føler jeg det har sunket litt inn, og nå skal vi bare kose oss resten av kvelden. Det har gått over all forventning. EM har vært fantastisk. - Så nå er tårene borte? - Nå er de borte, og de kommer ikke tilbake. Solveig Gulbrandsen hadde også fått smilet tilbake etter å ha brent straffespark i andre omgang. - Vi har blitt en kjempefin gjeng på 23 spillere som støtter hverandre uavhengig om vi spiller eller ikke. Vi har kost oss helt fantastisk på tur i rundt to måneder. Vi har vært sammen sykt lenge og har blitt veldig godt kjent. - Stemningen stiger, og med fest blir det som regel bedre, sier hun. Graham Hansen synes det er deilig at EM er over, men hyller samholdet i spillergruppen. - Vi har blitt en kjempefin gjeng på 23 spillere som støtter hverandre uavhengig om vi spiller eller ikke. Vi har kost oss helt fantastisk på tur i rundt to måneder. Vi har vært sammen sykt lenge og har blitt veldig godt kjent.
Ada Stolsmo Hergerberg (18) og resten av fotballjentene kom pyntet til sølvbanketten.